**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **22.11.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Silvia Pilková - členka predstavenstva

Monika Ďurajková - členka predstavenstva ( on line )

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka ( on line )

Mgr. Richard Bednár - manager podujatí ( on line )

Monika Smutná - office manager

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. Pán Fabián navrhol doplniť návrh programu o dva body :

1.) Obchodný plán 2021,

2.) Obchodný plán 2022,

ktoré budú zaradené na začiatok programu.

Uznesenie č.22.11.2021 / 1: Predstavenstvo schvaľuje návrh doplnenia programu o body - Obchodný plán 2021, Obchodný plán 2022 tak, že budú zaradené na začiatok programu. Ostatné body programu budú príslušne prečíslované.

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

Keďže neboli ďalšie návrhy na zmenu a na doplnenie programu, PP dal hlasovať o upravenom návrhu programu ako celku:

1. Obchodný plán 2021
2. Obchodný plán 2022
3. Plnenie partnerských a sponzorských zmlúv
4. SW – pohoda
5. SW – na predaj lístkov
6. Nový web
7. Zmluva – relácia o varení
8. Rôzne
9. Termín ďalšieho stretnutia

*Hlasovanie:*

*Za: 4*

*Proti: 0*

*Zdržal sa: 0*

Návrh programu bol prijatý.

**Bod č. 1 – Obchodný plán 2021**

P. riaditeľka navrhla, aby sa náklady Spoločnosti prefakturovali Miestnemu úradu MČ Bratislava – Ružinov ako investície do zhodnotenia HIM:

* oprava rozvádzača RH,
* obstaranie bezpečnostného kamerového systému,
* odstránenie závad - javyskové ťahy,
* bleskozvody,
* oprava strechy DK Ružinov.

P. Bednár oboznámil predstavenstvo so zmenami v projekte ,,Ružinovská zima“ vzhľadom na epidemickú situáciu.

Uznesenie: č. 22.11.2021 / 2.*: Predstavenstvo schvaľuje návrh aktualizácie Obchodného plánu 2021 tak, ako bol prezentovaný p. riaditeľkou a p. Bednárom. Predstavenstvo žiada predsedu predstavenstva, aby túto aktualizáciu predložil akcionárovi Spoločnosti na schválenie.*

Úloha č.: 22.11.2021 / 1.

Zodpovedá: PP

Termín: neodkladne

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

**Bod č. 2 - Obchodný plán 2022**

PP informoval o spoločnom stretnutí s p. starostom MČ Bratislava – Ružinov dňa 19.11.2021. P. starosta chce osloviť potencionálnych sponzorov na druhý ročník kultúrneho podujatia Symfónia umenia, pričom takto získané zdroje sa použijú na zníženie príspevku MČ a rozpočtovým opatrením sa presunú do režijných výdavkov Spoločnosti za účelom vykrytia plánovaného deficitu hospodárenia Spoločnosti. P. riaditeľka informovala členov predstavenstva, že dala vypracovať výpočet koeficientov v spoločenských domoch ohľadne energií, plynu, tepla, vody, zrážkovej vody, vodné stočné spoločnosťou Amirea s.r.o., ktorú zastupuje p. Andrea Čarabová na zreálnenie nákladov za služby pre nájomníkov. P. Fabián požiadal p. riaditeľku o zaslanie telefonického kontaktu na p. Čarabovú, nakoľko by sa rád spýtal podľa čoho robia výpočty. Ďalej pani riaditeľka si chce prejsť každý dlhodobý nájom ohľadne cien vo všetkých spoločenských domoch. P. Fabián uviedol, že by bolo dobre lepšie využiť hlavnú sálu v SD Nivy, v ktorej sa len niektoré dni premietajú filmy, napr. pre divadelný súbor, keďže Divadlo LUDUS nereflektuje na možnosti spolupráce. P. riaditeľka informovala, že priestor Kino sála na SD Nivy by sa mohol využiť iba od pondelka do utorka resp. do stredy v dopoludňajších hodinách, nakoľko Kino Nostalgia premieta od stredy popoludnia do soboty každý týždeň v mesiaci, tým pádom by sa mohlo zrekonštruovať podkrovné priestory. P. Fabián navrhol p. riaditeľke, aby si prešla zmluvu so spoločnosťou Stoptime, s.r.o. , ktorú zastupuje p. Gavalier na prevádzkovanie kina Nostalgia. P. riaditeľka ďalej informovala, že do dnešného dňa nedostala vyjadrenie od spoločnosti AIR & WORLD, s.r.o., ktorá mala dodať koncepciu a investície, ktoré chcú vložiť do priestorov v SD Prievoz na prevádzku pekárne. P. Fabián navrhol termín dodania do 28.11.2021, pokiaľ podklady nebudú zaslané, p. riaditeľka napíše oficiálny list spoločnosti AIR & WORLD, s.r.o., kde bude žiadať o vypratanie priestorov s tým, že predstavenstvo je znepokojené s prístupom tejto spoločnosti. Predstavenstvo vyjadrilo súhlas s postupom ohľadne podkrovných priestorov SD Nivy v tom zmysle, že nechá p. riaditeľke 2 týždne na získanie nájomcu daných priestorov v stanovenej sumy, pričom, ak sa tieto priestory neporadí prenajať, vstúpi do rokovania so záujemcom ZUŠ Prokofievova za účelom ich prenájmu tejto inštitúcii.

Predstavenstvo prijíma informáciu od p. riaditeľky ohľadne revízie zmlúv o dlhodobom prenájme a situáciu s Veľkou sálou v SD Nivy a rozpočet energií a návrh p. Fabiána ohľadne prevádzky pekárne SD Prievoz a SD Nivy podkrovie.

Uznesenie č.22.11.2021 / 3.: *Predstavenstvo žiada p. riaditeľku o revízie jednotlivých dlhodobých prenájmov a návrh úpravy cien prenájmov. Zároveň žiada p. riaditeľku o doriešenie situácie s užívaním priestorov v SD Prievoz Spoločnosťou AIR & WORLD, s.r.o.*

Úloha č.: 22.11.2021 / 2.

Zodpovedá: p. riaditeľka

Termín: 10.12.2021

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

**Bod č. 3 – Plnenie partnerských a sponzorských zmlúv.**

P. riaditeľka informovala predstavenstvo o štruktúre príjmov a výdavkov a zmluvných vzťahov v súvislosti s kultúrnym podujatím Symfónia umenia.

.

**Bod č. 4 - SW - pohoda**

Uznesenie č. 22.11.2021 / 4.*: Predstavenstvo berie na vedomie prípravu prechodu účtovania na nový účtovný SW Pohoda od 01.01.2022. Predstavenstvo žiada p. riaditeľku o zabezpečenie licencií a súvisiacich prác, vrátane doprogramovania zverejňovania v dostatočnom predstihu.*

Úloha č.: 22.11.2021 / 3.

Zodpovedá: p. riaditeľka

Termín: 31.12.2021

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

**Bod č. 5 – SW – na predaj lístkov**

P. Bednár opakovane informoval predstavenstvo o zámere zakúpenia SW pre účely predaja lístkov na podujatia Spoločnosti a podujatia nájomníkov. P. Fabián upozornil na riziká spojené s naprogramovaním vlastného riešenia pre Spoločnosť.

Uznesenie č. 22.11.2021 / 5.: *Predstavenstvo žiada k plánovanému zámeru vlastného riešenia na predaj lístkov, viac informácií ohľadne funkcií a ekonomickej návratnosti.*

Úloha č.: 22.11.2021 / 4.

Zodpovedá: p. riaditeľka

Termín: 31.1.2022

*Hlasovanie:*

*Za:* 4

*Proti:*  0

*Zdržal sa*: 0

Uznesenie bolo prijaté.

**Bod č. 6 - Nový web**

P. riaditeľka navrhla vytvoriť novú webovú stránku pre Spoločnosť, túto by vytvoril zamestnanec p. Cucor a tak isto by si ho Spoločnosť sama spravovala. P. Fabián navrhol pre p. Cucora za vytvorenie novej webovej stránky jednorazovú odmenu, ktorú pani riaditeľka navrhne po dohode s p. Cucorom.

**Bod č. 7 - Zmluva – relácia o varení**

P. Ďurajková nesúhlasí s tým, aby si konateľ Spoločnosti vyplácal sponzorské. PP upozornil na to, že návrh 3-strannej zmluvy je pripravený presne podľa koncepcie a podmienok schválených predstavenstvom Spoločnosti aj TV Ružinov, vrátane tejto podmienky. Zmena by znamenala vyvolať ďalšie rokovania, pričom by sa nestihlo plánované zahájenie natáčania relácie. Okrem toho, je podiel na sponzorskom výhodný aj pre Spoločnosť, ktorá z neho dostane svoju dohodnutú časť a prípadná zmena v tomto systéme by išla proti motivácii vykonávať aktivity smerujúce k zvýšeniu výnosov Spoločnosti. Predstavenstvo si prešlo otvorené otázky v zmluve a na základe rozpravy navrhol PP textáciu uznesenia.

Uznesenie č. 22.11.2021 / 6.: *Predstavenstvo schvaľuje návrh zmluvy o spolupráci tak, ako bol zaslaný zo strany PP s tým, že vypúšťa textáciu v ,, počte \_\_ dielov „ zmluvná pokuta v bode 3.7 bude stanovená pokuta vo výške 1000 EUR, zmluva bude uzavretá na dobu neurčitú. Predstavenstvo žiada PP o doriešenie tohto zmluvného vzťahu a komunikáciu s druhými zmluvnými stranami s cieľom uzavretia zmluvy.*

Úloha č.: 22.11.2021 / 5.

Zodpovedá: PP

Termín: 25.11.2021

*Hlasovanie:*

*Za:* 4

*Proti:*  0

*Zdržal sa*: 0

Uznesenie bolo prijaté.

**Bod č. 8 - Rôzne**

Uznesenie č. 22.11.2021 / 7.: *Predstavenstvo berie na vedomie informáciu z Okresného úradu Bratislava z katastrálneho odboru zo dňa 12.10.2021 č. Z – 16048/21 o zriadení vecného bremena z dôvodu inštalácie sieťovej (líniovej stavby) a túto informáciu žiada PP, aby postúpil na miestny úrad MČ Bratislava – Ružinov.*

Úloha č.: 22.11.2021 / 6.

Zodpovedá: PP

Termín: 26.11.2021

*Hlasovanie:*

*Za:* 4

*Proti:*  0

*Zdržal sa*: 0

Uznesenie bolo prijaté.

Uznesenie č. 22.11.2021 / 8.: *Predstavenstvo schvaľuje uzavretie nájomného vzťahu so spoločnosťou Maškrtník, s.r.o., stým, že zmluva bude platná od 01.07.2022 a cena za priestory predajnej plochy a plochy pomocných priestorov bude vo výške 12 EUR / m2 / mesiac bez DPH.*

*Hlasovanie:*

*Za:* 4

*Proti:*  0

*Zdržal sa*: 0

Uznesenie bolo prijaté.

Pani Kurhajcová sa vzdialila.

Uznesenie č. 22.11.2021 / 9.: *Predstavenstvo schvaľuje žiadosť spoločnosti Wrestling Club Slovakia, o.z. zaslanú dňa 25.10.2021 na predĺženie zmluvy o dva roky vplyvom epidémií Covid – 19.*

*Hlasovanie:*

*Za:* 0

*Proti:*  1 ( p. Fabián )

*Zdržal sa*: 2 ( p. Pilková, p. Ďurajková )

Uznesenie nebolo prijaté.

Uznesenie č. 22.11.2021 / 10.: *Predstavenstvo schvaľuje uzavretie dlhodobej nájomnej zmluvy s pani Katarínou Čiernou s tým, že cena prenájmu bude vo výške 7 EUR /m2 / mesiac + služby.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 22.11.2021 / 11.: *Predstavenstvo schvaľuje žiadosť p. Gajarského na posun termínu organizovanie lunaparku pred DK Ružinov na termín od 18.03.2022 – 22. 05.2022.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 22.11.2021 / 12.: *Predstavenstvo súhlasí so žiadosťou spoločnosti Pop Akadémia – Pokora Odvaha Pokoj, zaslanej dňa 04.11.2021 na projekt „Knihy pre zázračné deti“.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 22.11.2021 / 13.: *Predstavenstvo schvaľuje prenájom podzemných priestorov č.1B v SD Nivy pre spoločnosť BaLub, s.r.o. v termíne December 2021 – Máj 2022 za účelom dočasného uskladnenia mobiliáru reštaurácie v sume 3,50 EUR / m2 / mesiac vrátane služieb.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Predstavenstvo prijalo na vedomie informáciu o žiadosti o navýšenie miezd zamestnancom zaslanej dňa 19.11.2021.

Uznesenie č. 22.11.2021 / 14.: *Predstavenstvo žiada p. riaditeľku o opätovné vyhlásenie VOS na prenájom podkrovných priestorov SD Nivy s termínom vyhodnotenia 08.12.2021.*

Úloha č.: 22.11.2021 / 7.

Zodpovedá: p. riaditeľka

Termín: 25.11.2021

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

PP požiadal p. riaditeľku, aby sa konal Vianočný večierok zamestnancov v intenciách minulých zvyklostí – termín sa dohodol na 13.12.2021 o 15:00.

Predstavenstvo stanovilo termín ďalšieho stretnutia predstavenstva na 09.12.2021 o 10:00 v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 22.11.2021.

Zapísala: Monika Smutná